smcproject/ml-wiki-sentences huggingface dataset:
ISBN 1-56396-071-0 ISBN 1-56396-071-0 ഫ്ലോറി പി.ജെ. (1953) പോളിമർ കെമിസ്ട്രിയുടെ തത്ത്വങ്ങൾ , കോർനെൽ യൂണിവേഴ്സിറ്റി, പേജ്.
428–429 (പത്താം അധ്യായത്തിന്റെ അനുബന്ധം സി).
↑ See for example ↑
ഘൂർണനം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു അക്ഷത്തെ ആധാരമാക്കി കറങ്ങുന്ന ഗോളം
ഒരു കേന്ദ്രബിന്ദുവനെ ചുറ്റിയുളള ഒരു വസ്തുവിന്റെ വർത്തുള ചലനമാണ് ഘൂർണനം (Gyration) അഥവാ ഘൂ൪ണനചലനം എന്നറിയപ്പെടുന്നത്.
ഒരു ത്രിമാന വസ്തുവിനാകട്ടെ അനന്തമായ എണ്ണം സാങ്കല്പിക രേഖകളെ ആധാരമാക്കി തിരിയാൻ കഴിയും.
ഈ രേഖകളെ അക്ഷം ( Axis ) എന്നറിപ്പെടുന്നു.
ഈ അക്ഷം വസ്തുവിന്റെ പിണ്ഡകേന്ദ്രത്തിലൂടെ (Center of mass) കടന്നുപോകുകയാണെങ്കിൽ ആ വസ്തു ഭ്രമണം ചെയ്യുന്നു എന്നുപറയാം.
ഒരു ബാഹ്യബിന്ദുവിനെ ആധാരമാക്കിയുളള ചുറ്റിത്തിരിയലിനെ പരിക്രമണം (Revolution ) എന്നും പറയാം.
ഭൂമി സൂര്യനെ ചുറ്റിക്കറങ്ങുന്നത് പരിക്രമണത്തിന് ഉദാഹരണമാണ്.
ഗുരുത്വബലം മൂലമാണിത് ഉണ്ടാകുന്നത്.
പരിക്രമണ അക്ഷത്തെ ധ്രുവം എന്നു പറയുന്നു.
ഒരു ഗോളം അതിന്റെ കേന്ദ്രമല്ലാത്ത ഏതെങ്കിലും ഒരു ബിന്ദുവിനെ ആധാരമാക്കി തിരിയുകയാണെങ്കിൽ അതു ഘൂർണനം ചെയ്യുന്നു എന്നുപറയാം.
എന്നാൽ കറക്കം കേന്ദ്രത്തെ ആധാരമാക്കിയാണെങ്കിൽ അത് ഭ്രമണമാണ്, അതിനെ ഘൂർണനമായി കണക്കാക്കുകയില്ല.
ഘേഡ കർഷക സമരം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 ഫെബ്രുവരി മുതൽ തുടരുന്നു.
മഹാത്മാ ഗാന്ധി ഇന്ത്യയിൽ  വന്നതിനു ഷേശം അദ്ദേഹം നേത്ര്ത്വം നൽകിയ  ആദ്യകാല സമരമാണ് ഖേഡ കർഷക സമരം.
ഇവിടെ അദ്ദേഹത്തിന്റെ സമരരീതികൾ നികുതി നിഷേധം,സത്യാഗ്രഹം എന്നിവയായിരുന്നു (1918)ഗുജാറാത്തിലാണ് ഈ സമരം നടന്നത്
ഘേവർ ഇംഗ്ലീഷ് വിലാസം https://ml.wikipedia.org/wiki/Ghevar
പരമ്പരാഗതമായി തീജ് ഉത്സവവുമായി ബന്ധപ്പെട്ട ഒരു രാജസ്ഥാനി പലഹാരമാണ് ഘേവർ (ദേവനാഗരി: घेवर) .
രാജസ്ഥാനെ കൂടാതെ, ഹരിയാന , ദില്ലി , ഗുജറാത്ത് , പടിഞ്ഞാറൻ ഉത്തർപ്രദേശ് , മധ്യപ്രദേശ് തുടങ്ങിയ സംസ്ഥാനങ്ങളിലും ഇത് പ്രസിദ്ധമാണ്.
തയ്യാറാക്കുന്നത്
വൃത്താകൃതിയിൽ ഏകദേശം അരയിഞ്ച് കനത്തിലുള്ള മധുരമുള്ള ഈ പലഹാരം, മൈദ , നെയ്യ് എന്നിവ ഉപയോഗിച്ചാണ് തയ്യാറാക്കുന്നത് .
ശേഷം പഞ്ചസാര പാവ് കാച്ചിയത് ഉപയോഗിച്ച് ഇതിന് മധുരം നൽകുന്നു.
സാധാരണ ഘേവറിനു പുറമേ മാവ ഘേവർ, മലായ് ഘേവർ എന്നിവയുൾപ്പെടെ നിരവധി തരം വകഭേദങ്ങളിൽ ഘേവറുകളുണ്ട്.
ജൂലൈ-ഓഗസ്റ്റ് മാസങ്ങളിൽ തീജ് അല്ലെങ്കിൽ രക്ഷാബന്ധൻ ഉത്സവത്തിനായി ഇത് തയ്യാറാക്കാറുണ്ട്.
ആയുർവേദമനുസരിച്ച് , ശ്രാവണ-ഭദ്രപദ മാസങ്ങൾ (ജൂലൈ, ഓഗസ്റ്റ്, സെപ്റ്റംബർ) വാത, പിത്ത രോഗങ്ങളുടെ കാലമാണ്.
ഇത് ശരീരത്തിലുടനീളം വരൾച്ചയ്ക്കും അസിഡിറ്റിക്കും കാരണമാകുന്നു.
മധുരവും നെയ്യും നിറഞ്ഞ ഘേവർ, അസിഡിറ്റിയിൽ നിന്ന് ആശ്വാസം നൽകുന്നതായി കരുതപ്പെടുന്നു.
ഈ പലഹാരം  കേസർ റബഡിയോടൊപ്പം വിളമ്പുകയും, പഴവർഗ്ഗങ്ങൾ ഉപയോഗിച്ച് അലങ്കരിക്കുകയും ചെയ്യാറുണ്ട്.
ഘെരാവോ ഇംഗ്ലീഷ് വിലാസം https://ml.wikipedia.org/wiki/Gherao
ഒരു  തരം  സമരമുറയാണ് ഘെരാവോ .
`ഘേർന' എന്ന ഹിന്ദി പദത്തിൽനിന്നാണ് ഉത്പത്തി.
വളഞ്ഞു തടയുക, നിരോധിക്കുക എന്നെല്ലാമാണർഥം.
അധികാരികളെ തടഞ്ഞ്, വളഞ്ഞുവച്ച് ഉടനെ തീരുമാനമെടുക്കാൻ ഈ സമരരൂപത്തിലൂടെ നിർബന്ധിക്കുന്നു.
ഇന്ത്യയിലെ പല സ്ഥലങ്ങളിലും 1965 നുശേഷം ഈ സമരമുറ പ്രയോഗിക്കപ്പെടുകയുണ്ടായി  .
യൂറോപ്പിലും അമേരിക്കയിലും വളരെ മുൻപുതന്നെ ഈ രീതിയിലുള്ള സമരമുറ നടന്നിതുണ്ട് .
ഘെരാവോ നടത്തിയാണ് ജോൺ രാജാവിനെക്കൊണ്ട് 1215 ൽ മാഗ്നാകാർട്ട മുദ്രവച്ചത്.
ബഹുജനപിന്തുണയോടെ മാത്രമേ ഈ സമരമുറ സാധ്യമാകൂ.
അധികാരികളുടെ ഫോൺബന്ധം വിച്ഛേദിക്കുക, മലമൂത്രവിസർജനം നടത്താൻ വിടാതിരിക്കുക, വെള്ളംപോലും നല്കാതിരിക്കുക തുടങ്ങിയവ സമരമുറയെ രൂക്ഷമാക്കാൻ ഉപയോഗിക്കുന്നു.
ചിലപ്പോൾ ആവശ്യം സാധിച്ചുകിട്ടാനായി ഇത് മണിക്കൂറുകളോളം നീളാറണ്ട് .
ഇന്ത്യൻ ക്രിമിനൽ നിയമപ്രകാരം ഇത് ശിക്ഷാർഹമാണ്.
ഇതും കാണുക ഹർത്താൽ ബന്ദ്
ഘോഷ ഇംഗ്ലീഷ് വിലാസം https://ml.wikipedia.org/wiki/Ghosha
പ്രാചീന ഇന്ത്യയിലെ ഒരു തത്ത്വചിന്തകയായിരുന്നു ഘോഷ ( സംസ്കൃതം : घोषा ).
ദീർഘതമസ്സിന്റെ കൊച്ചുമകളും കക്ഷിവതന്റെ ഭാര്യയുമായിരുന്നു ഘോഷ.
ഇവർ രണ്ടും അശ്വിനീ കുമാരന്മാരെ പ്രകീർത്തിച്ച് ശ്ലോകങ്ങൾ രചിച്ചിട്ടുണ്ട്.
ഋഗ്വേദത്തിലെ പത്താം മണ്ഡലത്തിലെ 39-ഉം 40-ഉം സൂക്തങ്ങൾ ഘോഷയാണ് രചിച്ചതെന്ന് കരുതപ്പെടുന്നു.
ഇതിൽ ആദ്യ സൂക്തം അശ്വിനീദേവന്മാരെ പ്രകീർത്തിക്കുന്നതാണ്.
രണ്ടാമത്തെ സൂക്തത്തിൽ വിവാഹത്തെപ്പറ്റിയുള്ള സ്വകാര്യ ആഗ്രഹങ്ങളാണ് പ്രതിപാദിക്കുന്നത്.
ഈ സൂക്തമനുസരിച്ച് ഘോഷ കുഷ്ടരോഗബാധിതയായിരുന്നുവത്രേ .
ഇതുമൂലമുള്ള വൈരൂപ്യവും ഘോഷയെ ബാധിച്ചിരുന്നു.
പ്രായമായതോടെ അശ്വിനീകുമാരന്മാർ ഈ അസുഖം ഭേദപ്പെടുത്തുകയും ഘോഷയ്ക്ക് ആരോഗ്യവും യൗവനവും സൗന്ദര്യവും ന‌ൽകുകയുണ്ടായി.
ഇതെത്തുടർന്ന് ഘോഷയ്ക്ക് വിവാഹം കഴിക്കുവാൻ സാധിച്ചു.
ഘൃഷ്ണേശ്വർ ഇംഗ്ലീഷ് വിലാസം https://ml.wikipedia.org/wiki/Grishneshwar
ദ്വാദശജ്യോതിർലിംഗങ്ങളിൽ ഒന്നാണ് ഘൃഷ്ണേശ്വർ (മറാഠി:घृष्णेश्वर).
മഹാരാഷ്ട്രയിലെ ഔറംഗാബാദ് നഗരത്തിൽനിനുസമീപമുള്ള ദൗലത്താബാദിൽനിന്നും കേവലം 11കി.
മീ അകലെയായാണ് ഈ ക്ഷേത്രത്തിന്റെ സ്ഥാനം.
ഘുശ്മേശ്വർ എന്ന നാമത്തിലും ഈ ജ്യോതിർലിംഗം അറിയപ്പെടുന്നു.
ഛത്രപതി ശിവജിയുടെ പിതാമഹൻ മാലോജി ഭോസലെയാണ് ഈ ക്ഷേത്രം 16ആം നൂറ്റാണ്ടിൽ പുനർനിർമിച്ചത്.
പിന്നീട് 18ആം നൂറ്റാണ്ടിൽ ഹോൾകർ രാജവംശത്തിലെ മഹാറാണി അഹല്യാബായ് ഹോൽക്കറും ഈ ക്ഷേത്രത്തെ പുനഃരുദ്ധരിക്കുകയുണ്ടായി.
കാശിയിലെ വിശ്വനാഥ് ക്ഷേത്രവും , ഗയയിലെ വിഷ്ണുപദ് ക്ഷേത്രവും അഹല്യാബായ് ഹോൽക്കറാണ് പുനർനിർമിച്ചത്.
ഒരിക്കൽ ഘുശ്മ എന്ന ഒരു ശിവഭക്ത ദിവസവും ശിവലിംഗങ്ങളുണ്ടാക്കി ജലത്തിൽ നിമഞ്ജനം ശിവനെ ആരാധിച്ചു പോന്നിരുന്നു.
ഘുശ്മയുടെ പതിയുടെ ആദ്യഭാര്യ വിദ്വേഷിയും അസൂയാലുവും ആയിരുന്നു.
ഒരുനാൾ ആ സ്ത്രീ ഘുശ്മയുടെ മകനെ അറുംകൊലയ്ക്ക് വിധേയനാക്കി.
ഇതിൽ നൊമ്പരപ്പെട്ടെങ്കിലും ഘുശ്മ തന്റെ  ദൈനംദിന പ്രാർത്ഥനമുടക്കിയില്ല.
ദുഃഖിതയായ ആ മാതാവ് ശിവലിംഗങ്ങൾ ജലത്തിൽ നിക്ഷേപിക്കുന്നതിനിടയിൽ തന്റെ പുത്രൻ പുനഃജനിക്കുകയുണ്ടായി.
ഘുശ്മയുടെ ഭക്തിയിൽ സംപ്രീതനായ  ഭഗവാൻ ശിവൻ അവർക്ക് ദർശനം നൽകുകയും ജ്യോതിർലിംഗരൂപത്തിൽ അവിടെ കുടികൊള്ളുകയും ചെയ്തു.
ചിത്രശാല ക്ഷേത്രം ക്ഷേത്രത്തിന്റെ പുറത്തുനിന്നുള്ള വീക്ഷണം അവലംബം കുറിപ്പുകൾ {{ citation }} : Cite has empty unknown parameter: | coauthors= ( help ) .
{{ cite book }} : Cite has empty unknown parameter: | coauthors= ( help ) {{ cite book }} : | volume= has extra text ( help ) ; External link in | chapterurl= ( help ) ; Unknown parameter | chapterurl= ignored ( | chapter-url= suggested) ( help )
പുറത്തേക്കുള്ള കണ്ണികൾ Virtual Lord Shiva Darshan and pilgrimage with videos and images Grishneshwar Jyotirling - Google Earth Community Archived 2007-09-30 at the Wayback Machine .
തേനി ജില്ല ഇംഗ്ലീഷ് വിലാസം https://ml.wikipedia.org/wiki/Theni_district
തെക്കേ ഇന്ത്യൻ സംസ്ഥാനമായ തമിഴ്‌നാട്ടിലെ ഒരു ജില്ലയാണ് തേനി ജില്ല (തമിഴ് : தேனி மாவட்டம்).
തേനി നഗരമാണ് ജില്ലാ ആസ്ഥാനം.
ജില്ലയെ പ്രകൃതിപരമായി രണ്ടു  മേഖലകളായി തരാം തിരിച്ചിരിക്കുന്നു.
പെരിയകുളം, ഉദമപാളയം, ആണ്ടിപ്പട്ടി തുടങ്ങിയ താലൂക്കുകൾ ഉൾപെടുന്ന മലമ്പ്രദേശം.
ജൂലൈ 7 1996ൽ മധുരൈ ജില്ലയിൽ നിന്നും വേർതിരിച്ചാണ് തേനി ജില്ല നിർമ്മിച്ചത്.
ഇതിന്റെ ഭാഗമായി ഉത്തമപാളയം ആസ്ഥാനമായി ഒരു പുതിയ റെവന്യൂ വിഭാഗവും തേനി, ബോഡിനായകന്നുർ എന്നീ പുതിയ താലൂക്കുകളും ജനുവരി 1, 1997 മുതൽ നിലവിൽ വന്നു.
1900 കൾക്ക് മുൻപ് തേനി പ്രദേശം ഏതാണ്ട് വിജനമായിരുന്നു.
മുല്ലപെരിയാർ ഡാം പദ്ധതി  വരുന്നതോടു   കൂടിയാണ് ആളുകൾ കമ്പം താഴ്വരയിലേക്കും പരിസര പ്രദേശങ്ങളിലേക്കും ചേക്കേറാൻ തുടങ്ങിയത്.
1890 മുതൽ 1920 വരെ ഒട്ടനവധി ആളുകൾ തേനിയിലേക്കു ചേക്കേറി.
ബോഡി, പെരിയാകുളം എന്നിവ ആരുന്നു അന്നത്തെ പ്രധാന നഗരങ്ങൾ.
പിന്നീട് ഒരുപാട് വികസനങ്ങളിലൂടെ തേനി വളർന്നു ജനസംഖ്യാ കണക്കുകൾ
2011 കണക്കു പ്രകാരം, ജനസംഖ്യ 12,45,899 .
ലിംഗാനുപാതം 1000 പുരുഷന്മാർക്ക് 991 സ്ത്രീകൾ.
ആറു വയസിൽ കുറഞ്ഞ പ്രായം ഉള്ള കുഞ്ഞുങ്ങൾ 119661.
61873 ആൺകുട്ടികൾ 57788 പെൺകുട്ടികൾ.
പട്ടിക ജാതി പട്ടിക വർഗ അനുപാതം യഥാക്രമം 20.72% 15%.
പുറത്തേക്കുള്ള കണ്ണികൾ "തേനി" Archived 2013-08-14 at the Wayback Machine .
"ഔദ്യോഗിക വെബ്സൈറ്റ്" Archived 2006-08-10 at the Wayback Machine .
"സ്ടാട്ടിസ്ടിക്സ്" "തേനി-വിവരങ്ങൾ" Archived 2012-07-24 at the Wayback Machine .
തേനീച്ച ഇംഗ്ലീഷ് വിലാസം https://ml.wikipedia.org/wiki/Honey_bee
പൂക്കളിൽ നിന്നും പഴങ്ങളിൽ  നിന്നും പൂന്തേൻ ശേഖരിച്ച് മധുരവും ഔഷധഗുണവുമുള്ള പാനീയമായ തേൻ ഉല്പാദിപ്പിക്കുന്ന ഒരു ഷഡ്പദമാണ് തേനീച്ച ‍.
ഇവ‍ പൂക്കളിൽ നിന്ന് മധുവിനോടൊപ്പം പൂമ്പൊടിയും ശേഖരിക്കുന്നു.
തേനീച്ചകൾ നിർമ്മിക്കുന്ന മെഴുക് അറകളിലാണ് തേനും പൂമ്പൊടിയും സംഭരിക്കുന്നത്.
പൂർവ ഏഷ്യയിലെ ഉഷ്ണമേഖല പ്രദേശങ്ങളാണ് ഇവയുടെ ജന്മദേശം.
ജനുസുകൾ പൂമ്പൊടി ശേഖരിക്കുന്ന തേനീച്ച ഹിമാലയൻ തേനീച്ച - Apis laboriosa പെരുന്തേനീച്ച - Apis dorsata ഇറ്റാലിയൻ - Apis mellifera ഞൊടിയൽ - Apis cerana indica കോൽതേനീച്ച - Apis florea ചെറുതേനീച്ച - Tetragonula iridipennis ഹിമാലയൻ തേനീച്ച ഹിമാലയൻ തേനീച്ച
ലോകത്തിലെ ഏറ്റവും വലിയ തേനീച്ചയാണ് ഹിമാലയൻ തേനീച്ച.
ഒരു വളർന്ന തേനീച്ചയുടെ വലിപ്പം 3 സെന്റി മീറ്റർ (1.2 ഇഞ്ച്) വരെ ഉണ്ടാവാറുണ്ട്.
2,500 മുതൽ 3,000 മീറ്റർ (8,200 മുതൽ 9,800 അടി) ഉയരത്തിലുളള ഹിമാലയൻ മലകളിൽ ഇവയെ കാണപ്പെടുന്നു.
ഇവയുടെ ഒരു കൂട്ടിൽ 60 കിലോയോളം തേൻ കാണപ്പെടുന്നു.
പെരുന്തേനീച്ച വൻ തേനീച്ചക്കൂട് വൻ തേനീച്ചക്കൂട്
പെരുന്തേനീച്ച അഥവാ വൻതേനീച്ച (പെരുന്തേൻ) കൂടു കൂട്ടുന്നതു   സാധാരണയായി വനാന്തർഭാഗത്തുള്ള വന്മരങ്ങളിലും പാറക്കൂട്ടങ്ങളിലും ആണ്.
തേൻ സീസൺ സമയങ്ങളിൽ ഇവ നാട്ടുപ്രദേശങ്ങളിലെ വന്മരങ്ങളിലും പാലങ്ങൾക്കു അടിയിലും വൻകെട്ടിടങ്ങൾക് മുകളിലും കൂട് കൂട്ടി കാണാറുണ്ട്.
പുറമെ ശാന്തസ്വഭാവം ആണ് എങ്കിലും ഏതെങ്കിലും കാരണവശാൽ കൂട് ആക്രമിക്കപെട്ടാൽ ഇവ അക്രമകാരികൾ ആകാറുണ്ട്.
പലപ്പോഴും പരുന്തുകൾ ഇവയുടെ കൂട് ആക്രമിക്കുകയും സമീപ പ്രദേശങ്ങളിൽ ഇവ  പറന്നു നടക്കുകയും ചെയ്യുന്നതായി  കാണാറുണ്ട്.
കാട്ടിൽ പരുന്തും, കരടിയും ആണ്  ഇവയുടെ പ്രധാന ശത്രുക്കൾ.
കാട്ടിൽ ഏതു വന്മരത്തിനു മുകളിലും കരടി ഇവയുടെ കൂട് കണ്ടെത്തി തേൻ കഴിക്കാറുണ്ട്.
തേനീച്ചയുടെ പറക്കൽ ദിശ നോക്കി തേൻ കൂട് കണ്ടെത്താൻ മിടുക്കർ ആണ് കരടികൾ.
ഈ ഇനത്തിൽ പെട്ട ഈച്ചകൾ വലിയ ഒറ്റ അട മാത്രമേ ഉണ്ടാക്കു.
1 അടി മുതൽ 4 അടി വരെ നീളം ഉണ്ടാകും.
അർദ്ധവൃത്താകൃതിയിൽ ആയിരിക്കും അടയുടെ ആകൃതി.
തുറസ്സായ സ്‌ഥലങ്ങളിൽ ആയിരിക്കും ഇവ കൂട് കൂട്ടുന്നത്.
പൊതുവെ തേനിൽ ജലാംശം കൂടുതൽ ആണ്.
ഇണക്കി വളർത്താൻ സാധിക്കില്ല.
എട്ടോ,  പത്തോ ഈച്ചയുടെ കുത്തേറ്റാൽ അപകടകരം ആണ്.
ഈച്ചകൾ പൊതുവെ വലിപ്പം കൂടുതൽ ആണ്.
സീസൺ കഴിയുന്ന മുറക്ക് കൂട് ഒഴിഞ്ഞു പോകുന്നത് ആയി കാണുന്നു.
സീസൺ കാലങ്ങളിൽ ഒരു കൂട്ടിൽ നിന്നും 50 kg വരെ തേൻ ലഭിക്കാറുണ്ട്.
അടയുടെ ഏറ്റവും മുകൾഭാഗത്ത്‌ തേൻ തൊട്ടുതാഴെ പൂമ്പൊടി അതിനു താഴെ ആയി മുട്ടയും പുഴുക്കളും ഇതാണ് അടയുടെ ഘടന.
പരിശീലനം ലഭിച്ച ആദിവാസികൾ പുക ഉപയോഗിച്ച് ഈച്ചകളെ മാറ്റിയ ശേഷം തേൻ സംഭരിക്കാറുണ്ട്.
നീലഗിരി കാടുകളിലും മറ്റും അവിടങ്ങളിൽ ഉള്ള കുറുമ്പ സമൂഹത്തിന്റെ വേനൽക്കാല ജോലിയാണ് പെരുന്തേൻ വേട്ടയാടൽ.
നല്ല പരാഗണ സഹായികൾ ആണ് പെരുന്തേനീച്ചകൾ നാട്ടിലെ തെങ്ങിന്റെയും പനകളുടെയും കാട്ടിലെ വന്മരങ്ങളുടെയും പരാഗണത്തിനു സഹായിക്കുന്നത് പെരുംതേനീച്ചകൾ ആണ്.
ഒരുകാലത്ത്  ധാരാളമായി കണ്ടിരുന്ന പെരുംതേനീച്ചകൾ  ഇന്ന് അപൂർവമായി മാത്രമാണ് കാണുന്നത്, കടന്നലുകളെ പോലെ ആക്രമിക്കും എന്ന്  കരുതി ആളുകൾ ഇവയെ കണ്ടാൽ ഉടനെ നശിപ്പിക്കുകയാണ് ചെയ്യുന്നത്, സ്വാഭാവിക ആവാസ വ്യവസ്ഥകളുടെ നാശവും,  കാട്ടുതീയും, തേൻ എടുക്കാൻ വേണ്ടി കൂടുകൾ കത്തിക്കുന്നതും,  ആക്രമിക്കും എന്ന് കരുതി കൂട് കത്തിച്ചു കളയുന്നതും  ഇവയുടെ വംശം ഇല്ലാതാവാൻ കാരണമാവുന്നു.
അമിത കീടനാശിനി പ്രയോഗവും ഇവയുടെ നിലനിൽപ്പിനെ ബാധിക്കുന്നു.
പെരുന്തേനീച്ചകളുടെ  വംശനാശം പ്രകൃതിയിൽ പലതരം വൻവൃക്ഷങ്ങളുടെയും  നിലനിൽപ്പിനും ഭീഷണിയാണ്, പരാഗണത്തിന് വലിയ സംഭാവന ചെയ്യുന്ന പെരുംതേനീച്ചകൾ  കർഷകൻറെ ഏറ്റവും വലിയ മിത്രമാണ്,
പെരുന്തേനീച്ചകളുടെ  വംശം നിലനിർത്താനായി Rural Gramin Honey പോലുള്ള സ്‌ഥാപനങ്ങൾ  ബോധവൽക്കരണ പ്രവർത്തനങ്ങൾ നടത്തിവരുന്നു.
ഇറ്റാലിയൻ തേനീച്ച
യൂറോപ്യൻ ഇനമാണ് ഇറ്റാലിയൻ തേനീച്ച.
സ്വർണ്ണ നിറമാണ് ഇവയ്ക്ക്.
കൂടുപേഷിക്കാനും കൂട്ടം പിരിയാനും ഇഷ്ടമില്ലാത്ത ഇനമാണിവ.
ഇന്ത്യൻ തേനീച്ചകളെ ബാധിക്കുന്ന സഞ്ചി രോഗം പ്രതിരോധിക്കാൻ ഇവയ്ക്കു കഴിവുണ്ട്.
ഞൊടിയൽ ഞൊടിയൽ  തേനീച്ച റാണി സെൽ
മനുഷ്യൻ ഇണക്കി വളർത്തുന്ന വിവിധ തരം തേനീച്ചകളിൽ ഒന്നാണ് ഞൊടിയൽ തേനീച്ച.
ഏഷ്യയിൽ ജന്മദേശം ഉള്ള ഇത്തരം തേനീച്ചകൾ ഏഷ്യയുടെ വിവിധ ഭാഗങ്ങളിൽ കണ്ടു വരുന്നു.
ഇവയിലും ഏഷ്യൻ    (Apis cerana indica) എന്നും ഇറ്റാലിയൻ (Apis mellifera) എന്നും  വിഭാഗങ്ങളുണ്ട്.
മരപ്പൊത്തുകളിലും പാറയിടുക്കുകളിലും ഞൊടിയൽ തേനീച്ചയുടെ കൂടുകൾ കാണാൻ കഴിയും.
ഇവയെ തേനീച്ചപെട്ടികളിൽ വളർത്തിയാണ് വ്യാവസായികമായി തേനീച്ചക്കൃഷി ചെയ്യുന്നത്.
സമുദ്രനിരപ്പിൽനിന്ന് ഏകദേശം 2500 മീ.
വരെ ഉയരമുള്ള പ്രദേശങ്ങളിൽ കാണപ്പെടുന്ന ഏഷ്യൻ ബീസ്    ഇനത്തെ ഉത്തരേന്ത്യയിലെ സമതലപ്രദേശങ്ങളിലൊഴികെ ഇന്ത്യയിലെ മറ്റെല്ലാ പ്രദേശങ്ങളിലും കാണാം.
മരപ്പൊത്തുകൾ, പാറയിടുക്കുകൾ എന്നിവിടങ്ങളിൽ കൂടുകൂട്ടുന്ന ഇന്ത്യൻ തേനീച്ച ഒന്നിലധികം അടകൾ സമാന്തരമായി നിർമ്മിക്കുന്നു.
ശരാശരി തേൻശേഖരണശേഷിയുള്ള ഈ ഇനത്തെ അതിന്റെ ശാന്തസ്വഭാവംമൂലം പുരാതനകാലം മുതൽ ഇണക്കി വളർത്തിയിരുന്നു.
ഇന്ത്യൻ തേനീച്ചവ്യവസായത്തിന്റെ അടിത്തറയായ ഇന്ത്യൻ തേനീച്ചയുടെ കൂട്ടിൽനിന്ന് പ്രതിവർഷം ശരാശരി മൂന്ന് മുതൽ 15 വരെ കി.
ഗ്രാം തേൻ ലഭിക്കുന്നു.
അനുയോജ്യമായ കാലാവസ്ഥയിൽ കൂടൊന്നിന് 25 കി.
ഗ്രാം വരെയും തേൻ ലഭിക്കാറുണ്ട്.
ഇറ്റാലിയൻ തേനീച്ചകൾ (Apis mellifera) ക്ക് ഇന്ത്യൻ തേനീച്ചകളേക്കാൾ വലിപ്പവും രോഗപ്രതിരോധശേഷിയും ഉണ്ട്.
തേനുൽപാദനത്തിലും മുമ്പിലായ ഈ ഇനം തേനീച്ചകളെ യൂറോപ്പിൽ നിന്നും കേരളത്തിലേക്ക് ഇറക്കുമതി ചെയ്തിരുന്നു.
കരിഞൊടിയൽ
ഞൊടിയൽ വിഭാഗത്തിൽ പെട്ട ഇണക്കം കുറഞ്ഞ ഒരിനം തേനീച്ചയാണ് കരിഞൊടിയൽ.
കോൽതേനീച്ച കോൽതേനീച്ചക്കൂട് തേനീച്ചപിടിയൻ കടന്നൽ
വ്യത്യസ്തമായ ഒരിനം തേനീച്ച.
ഒരു അട മാത്രമുള്ള കൂടാണിവക്കുള്ളത്.
ഇവയെ ഇണക്കി വളർത്താൻ കഴിയില്ല.
ഇവയുടെ കൂടുകൾ മരങ്ങളിലും മറ്റും ഒറ്റക്കും കൂട്ടമായും കാണാൻ കഴിയും.
ചെറുതേനീച്ച ചെറുതേനീച്ച ചെറുതേനീച്ചക്കൂട്
ചെറുതേനീച്ചകൾ മറ്റിനങ്ങളിൽ നിന്നും ആകാരത്തിലും പ്രവർത്തനരീതിയിലും വളരെ വ്യത്യസ്തരാണ്.
കട്ടുറുമ്പുകൾക്ക് ചിറക് വന്നതുപോലെയുള്ള രൂപമാണിവയ്ക്ക്.
ഇത്തരം തേനീച്ചകൾക്ക് ശത്രുക്കളെ ആക്രമിക്കുന്നതിനുള്ള മുള്ളുകളില്ല.
പകരം  അവ കടിക്കുകയാണ് ചെയ്യുന്നത്.
വലിപ്പം കുറഞ്ഞ ഇവയ്ക്ക് കറപ്പുനിറമാണ് .
കല്ലിടുക്കുകളിലും മൺപൊത്തുകളിലും മരപ്പൊത്തുകളിലും കൂടുണ്ടാക്കുന്ന ചെറുതേനീച്ചകളെ മൺകുടങ്ങളിലും ചിരട്ടയിലും മുളക്കുള്ളിലും വളർത്താൻ കഴിയും.
വലിപ്പത്തിൽ വളരെ ചെറിയവയായതിനാൽ മറ്റുതേനീച്ചകൾക്ക് കടക്കാൻ കഴിയാത്ത ചെറു പുഷ്പങ്ങളിലെ തേനും ഇവക്ക് ശേഖരിക്കാൻ കഴിയും.
ശത്രുക്കളും രോഗങ്ങളും
കുളവി എന്നറിയപ്പെടുന്ന വലിയ ഇനം കടന്നലുകൾ തേനീച്ചക്ക് ഭീഷണിയാണ്.
അവ ഒറ്റക്കും കൂട്ടമായും തേനീച്ചക്കോളനികൾ ആക്രമിച്ച് നശിപ്പിക്കാറുണ്ട്.
ചിലയിനം പക്ഷികൾ തേനീച്ചകളുടെ ശത്രുക്കളാണ്.
പരുന്തുകൾ വൻ തേനീച്ചക്കോളനികൾ ചിറകുകൊണ്ട് അടിച്ചിടാറുണ്ട്.
മറ്റു ചെറുപക്ഷികൾ തേനീച്ചകളെ ആഹാരമാക്കുന്നു.
തേനീച്ചപിടിയൻ പക്ഷി
തായ്സാക്ക് ബ്രൂഡ് എന്ന വൈറസ് രോഗമാണ് തേനീച്ചകളെ ബാധിക്കുന്ന ഏറ്റവും വിനാശകരമായ രോഗം.
ഇന്ത്യയിൽ ഈ രോഗം മൂലം തേനീച്ച വ്യവസായം വൻ പ്രതിസന്ധി നേരിട്ടിട്ടുണ്ട്.
തേനീച്ചക്കുട്ടിൽ ഉണ്ടാകുന്ന വെളുത്ത പുഴുക്കളാണ് മെഴുക് പുഴു.
തേനീച്ചക്കൂടുകൾ നശിപ്പിക്കുന്ന ഇവ പിന്നീട് വണ്ടുകളായി മാറുന്നു.
ഗന്ധകപ്പൊടി തേനീച്ചക്കൂട്ടിൽ വിതറിയും കൂടുകൾ വൃത്തിയാക്കിയും ഇവയെ നിയന്ത്രിക്കാൻ കഴിയും.
തേനീച്ചയുടെ ശരീരത്തിൽ ഉണ്ടാകുന്ന ഒരുതരം പേനും ഇവയുടെ നാശത്തിനു കാരണമാകാറുണ്ട്.
വ്യത്യസ്ത തരം തേനീച്ചകൾ
ഒരു തേനീച്ചക്കൂട്ടിൽ വ്യത്യസ്ത തരത്തിലുള്ള തേനീച്ചകളുണ്ട്.
അവയ്ക്ക് വ്യത്യസ്ത സവിശേഷതകളും ഉത്തരവാദിത്തങ്ങളുമുണ്ട്.
റാണി (The Queen)
റാണിത്തേനീച്ചയാണ് കൂട്ടിലെ എല്ലാ തേനീച്ചയുടെയും മാതാവ്.
റാണി കൂട്ടിൽ ഒരു ഭരണാധികാരിയെ പോലെ പെരുമാറുകയൊന്നുമില്ല.
പക്ഷേ മുകളിൽ തങ്ങുന്നു, ഭക്ഷിക്കുന്നു, ജോലിക്കാരി തേനീച്ചകളാൽ സംരക്ഷിക്കപ്പെടുന്നു.
റാണിക്ക്  ഒരു ജോലി മാത്രമേ കൂട്ടിലുള്ളൂ.
പ്രത്യുല്പാദനം നടത്തുക.
ഒരിക്കൽ മാത്രമേ റാണി ഇണ ചേരുകയുള്ളൂ.
ആൺ ബീജത്തെ(sperm) മുട്ടയിടേണ്ട സമയമെത്തുന്നത് വരെ ഒരു പ്രത്യേക അവയവത്തിൽ(special organ) സൂക്ഷിച്ച് വയ്ക്കും.
ഒരു ദിവസം 2000 ത്തോളം മുട്ടകളിടും.
ഒരു റാണി ഏകദേശം മൂന്ന് വർഷക്കാലം ജീവിക്കും.
റാണിക്ക് അവളുടെ നീളമേറിയ വിസ്താരം കുറഞ്ഞ ഉദരം കൊണ്ടും ചെറിയ ചിറകുകൾ കൊണ്ടും അവയുടെ വാസസ്ഥലം കണ്ട് പിടിക്കാൻ കഴിയും.
സീസണ് മുൻപേ ഒരു കൂട്ടിൽ കൂടുതൽ തേനീച്ചകളായി കഴിഞ്ഞാൽ, റാണി തേനീച്ചയിൽ പകുതിയുമായി കൂട് വിടും മടിയൻമാർ (The Drones)
കൂട്ടിലെ ആൺ തേനീച്ചകളാണിവർ, ജോലിക്കാരേക്കാൾ വലുതായിരിക്കും.
വലിയ, ഉരുണ്ട, കറുത്ത ഉദരമുള്ള തേനീച്ചകളായിരിക്കും ഇവ.
ഈ അലസൻമാർക്ക് കൂട്ടിൽ ഒരു ജോലിയുമുണ്ടാവില്ല.
അവരുടെ ജോലി റാണിയുമായിട്ട് ഇണ ചേരൽ മാത്രമാണ്.
ഇവക്ക് കൊമ്പ് ഉണ്ടാവില്ല.
എന്നാലും ജനസംഖ്യ കുറയ്ക്കുന്നതിന് വേണ്ടിയും, ഭക്ഷണം സംരക്ഷിക്കുന്നതിന് വേണ്ടിയും ജോലിക്കാരികൾ മടിയന്മാ‍രെ കൂട്ടിൽനിന്ന് പുറത്താക്കും.
ജോലിക്കാരികൾ (The Workers)
ഒരു കൂട്ടിലെ കൂടുതൽ തേനീച്ചകളും പെൺ ജോലിക്കാരായിരിക്കും.
എന്നാലും ഇവക്ക് പ്രത്യുല്പാദന ശേഷി ഉണ്ടാവുകയില്ല.
ഇവ വളരെ കുറച്ച് സമയമേ കൂട്ടിൽ ഉണ്ടാവുകയുള്ളൂ.
ഈ ജോലിക്കാരി തേനീച്ചകൾക്ക് വളരെയധികം ഉത്തരവാദിത്തങ്ങളും ജോലികളും ഉണ്ട്.
അവക്ക് പൊതുവെ 35-45 ദിവസത്തേ ആയുസേ ഉണ്ടാവുകയുള്ളൂ.
ജോ‍ലിക്കാരി തേനീച്ച ജനിച്ചാൽ അവളുടെ ആദ്യ രണ്ടാഴ്ച്ചത്തേ ജോലി കൂട്ടിലെ ഒരു ആയയെ പോലെയായിരിക്കും.
തേനറകൾ ക്ലീൻ ചെയ്യുക, അറകൾ ഉണ്ടാക്കാൻ വേണ്ടി മെഴുക് ഉല്പാദിപ്പിക്കുക, തേനുണ്ടാക്കുക, പൂമ്പൊടി ശേഖരിച്ച് വെക്കുക, റാണിക്ക് ഭക്ഷണം കൊടുക്കുക, വൃത്തിയാക്കുക, ശത്രുക്കളിൽ നിന്ന് കൂടിനെ സംരക്ഷിക്കുക തുടങ്ങിയവ അതിൽപ്പെടുന്നു.
കൂട്ടിലെ ജോലി കഴിഞ്ഞാൽ അവളുടെ അവസാന ജോലിയായ “ഫീൽഡ് ബീ“യായിട്ട് മാറും.
കോളനിക്ക് മുഴുവൻ വേണ്ട പൂമ്പൊടി, മധു(nectar), വെള്ളം തുടങ്ങിയവ ശേഖരിക്കലാണ് ഇവയുടെ ജോലി.
ജീവിതചക്രം (Life -Cycle)
തേനീച്ചകൾക്ക് വ്യത്യസ്ത ജോലികളും ഭൗതിക സവിശേഷതകളും ഉണ്ടെങ്കിലും അവയെല്ലാം ഒരുപോലെ ജീവിത ഘട്ടങ്ങൾ പിന്തുടരുന്നു.
മുട്ട (egg):  മുട്ടയാകുമ്പോൾ, റാണിയുടെയും ആൺ തേനീച്ചയുടെയും ജെനെറ്റിക് മറ്റീരിയത്സ് തമ്മിൽ കൂടിച്ചേർന്ന് ഒരു ഭ്രൂണമായി (embryo) മാറും.
ജീവിതചക്രത്തിന്റെ രണ്ടാമത്തെ ഘട്ടത്തിൽ ഭ്രൂണം ലാർ‌വയായി രൂപാന്തരം പ്രാപിക്കും ലാർവ (Larva): തേനീച്ചയുടെ ഈ ഘട്ടത്തെ ഗ്രബ് പിരീഡ് (Grub Period) എന്നും പറയുന്നു.
തീരെ ചെറിയ ഒരു വെള്ള അർദ്ധവൃത്താകൃതി വികസിച്ച് വരുകയും, ജോ‍ലിക്കാരികൾ കൊണ്ട് വന്ന ഭക്ഷണം കഴിച്ച് ഇവ വളരുകയും ചെയ്യും പ്യൂപ്പ (Pupa): ലാർവ പൂർണ്ണ വികാസം പ്രാപിച്ചതിനു ശേഷം പ്യൂപ്പയായി മാറുന്നു.
ആ സമയത്ത് ലാർവാ സെല്ലിനെ ഒരു ആവരണം കൊണ്ട് മൂടുന്നു.
ഇതിന്റെ ഉള്ളിൽ നിന്ന് വെളുത്ത നിറമുള്ള ലാർവ  കറുപ്പും മഞ്ഞയും നിറത്തിലുള്ള പൂർണവളർച്ചയെത്തിയ തേനീച്ചയാകുന്നു.
തേനീച്ചയുടെ ജീവിത ചക്രം (ദിവസങ്ങൾ) ഘട്ടം മുട്ട ലാർവ പ്യൂപ്പ ആകെ റാണി 3 5 1/2 7 1/2 16 ജോലിക്കാരികൾ 3 6 12 21 മടിയന്മാർ 3 6 1/2 14 1/2 24 പരാഗണം (Pollination)
പൂക്കളുള്ള സസ്യങ്ങൾ തേനീച്ചക്ക് ആവശ്യമാണ്, അത് പോലെ തന്നെ തേനീച്ച പൂക്കളുള്ള സസ്യങ്ങൾക്കും ആവശ്യമാണ്.
തേനീച്ചയിൽ നിന്ന് മാനവരാശിക്ക് ഏറ്റവും ഉപയോഗപ്രദമായത്  സസ്യങ്ങളുടെ പരപരാഗണമാണ്.
മനുഷ്യൻ ഉപയോഗിക്കുന്ന പഴങ്ങളും വിളകളും പരപരാഗണം നടക്കാതെ ഉല്പാദിപ്പിക്കപ്പെടുകയില്ല.
മനുഷ്യന്റെ ഭക്ഷണ സാധങ്ങളിൽ മൂന്നിലൊരു ഭാഗം നേരിട്ടോ പരോക്ഷമായോ പരാഗണ സസ്യങ്ങളുമായി ബന്ധപ്പെട്ടതാണ്.
തേനീച്ചയുടെ സഹായത്താലാണ് 80 ശതമാനം വിളകളും പരാഗണം നടത്തുന്നത്.
പൂക്കളുള്ള സസ്യങ്ങൾ ഉല്പാദിപ്പിക്കുന്ന പൂമ്പൊടികളും മധുവുമാണ് തേനീച്ചയുടെ ആഹാരം.
പൂമ്പൊടിയാൽ മറഞ്ഞ മധു ഒരു തേനീച്ച ഒരു പൂവിൽ വന്നിരുന്ന് കുടിക്കുമ്പോൾ, തേനീച്ചയുടെ രോമം നിറഞ്ഞ ശരീരത്തിൽ പൂമ്പൊടി പറ്റിപ്പിടിക്കും.
തേനീച്ച അടുത്ത പൂവ് സന്ദർശിക്കുമ്പോൾ ആ പൂമ്പൊടിയെ അവിടെ തള്ളിക്കളയുന്നു.
ഇങ്ങനെ പൂമ്പൊടിയെ ഒരു സസ്യത്തിൽ നിന്ന് മറ്റൊരു സസ്യത്തിലേക്ക് വഹിക്കുന്നതിനെ പരപരാഗണം(Cross-Pollination) എന്ന് പറയുന്നു.
ചില സസ്യങ്ങൾക്ക് പ്രകാശപൂരിതമായ ഇതളുകളുണ്ട് അത് തേനീച്ചയെ ആകർഷിക്കും.
ചിലത് നല്ല സുഗന്ധം പരത്തുന്നതായിരിക്കും.
സസ്യങ്ങൾ ഒരു സമയത്ത് വളരെ കുറച്ച് അളവിലെ മധു മത്രമേ ഉല്പാദിപ്പിക്കുകയുള്ളൂ.
ഇത് മൂലം തേനീച്ചകൾ വളരെയധികം പൂക്കൾ സന്ദർശിക്കുന്നു.
ഈ പ്രക്രിയയിലൂടെ സസ്യങ്ങൾ ഫലങ്ങൾ ഉല്പാദിപ്പിക്കുന്നു.
ചെടികളിൽ പരാഗണം നടത്തി വംശവർദ്ധനവ് നടത്തുക മാത്രമല്ല തേനീച്ചകൾ ചെയ്യുന്നത്.
അവയെ ചെറുകീടങ്ങളിൽ നിന്നും ഒരു  പരിധിവരെ സം‌രക്ഷിക്കുകയും ചെയ്യുന്നു.
ജർമ്മനിയിൽ ബയോ സെൻ‌ട്രം യൂണിവേഴ്സിറ്റിയിലെ ഗവേഷകർ തേനീച്ചയുടെ ഈ കഴിവിനെക്കുറിച്ചുള്ള പഠനത്തിൽ നിന്നും കണ്ടുപിടിച്ച കാര്യമാണിത്.
പൂച്ചെടികൾക്കു ചുറ്റിനും തേനിനായി പറക്കുന്ന തേനീച്ചയുടെ മുരളൽ ശബ്ദം ഒരു പരിധിവരെ ചെറുകീടങ്ങളെ ചെടികളിൽ നിന്നും അകറ്റുന്നു.
കാപ്സിക്കം ചെടിയിലാണ്‌ ഇതു സംബന്ധിച്ച പരീക്ഷണങ്ങൾ നടത്തിയത്.
ഒരു ടെന്റിൽ കുറേ കാപ്സിക്കം ചെടികളേയും തേനീച്ചകളേയും വളർത്തുകയും മറ്റൊന്നിൽ കാപ്സിക്കം മാത്രവും വളർത്തി.
തേനീച്ചകളോടൊപ്പം വളർന്ന ചെടികളിലേതിനെക്കാൾ കൂടുതൽ ഏകദേശം 60% മുതൽ 70% വരെ കായ്കൾ ഒറ്റയ്ക്കു വളർന്ന ചെടികളിൽ പുഴു കുത്തി നശിപ്പിച്ചതായി കണ്ടെത്തി.
ഈ പരീക്ഷണമാണ്‌ ചെടികളിൽ തേനീച്ചകൾ വഴി നടത്തപ്പെടുന്ന സം‌രക്ഷണം തേനും പൂമ്പൊടിയും (Nectar and Pollen)
ജോലിക്കാരി തേനീച്ചകൾ പുറത്ത് പോയി കൊണ്ട് വരുന്ന മധുവും(Nectar) പൂമ്പൊടിയും(Pollen) തേനീച്ചക്കൂട്ടിലെ(Hive) മുഴുവൻ തേനീച്ചളേയും തീറ്റിപ്പോറ്റുന്നു.
തേനീച്ചകൾ തരുന്ന പൂമ്പൊടികൾ പ്രോട്ടീന്റെയും വിറ്റാമിന്റെയും മികച്ച ഉറവിടമാണ്‌‍.
ഇവ തേനീച്ചക്കൂട്ടിലേക്ക് മടങ്ങുമ്പോൾ   പൊള്ളെൻ ബാസ്കറ്റിൽ((Pollen Baskets)പിൻകാലിന്റെ അറ്റത്തുള്ള നീളമുള്ള രോമമുള്ള സ്ഥലം) ഒരു തിളക്കമുള്ള പദാർഥം ഒട്ടിൿചേർന്ന് നിൽക്കുന്നത് കാണാൻ കഴിയും.
തേനീച്ചയുടെ ആഹാരക്രമത്തിൽ പൂവിന്റെ മധുവിന് വളരെ പ്രധാനമുണ്ട്, ഇത് അവയുടെ കാർബോ ഹൈഡ്രേറ്റിന്റെയും (carbohydrates) ഊർജജത്തിന്റെയും (energy) മുഖ്യ ഉറവിടമാണ്‌‍.
തേനീച്ചകൂട്ടിലേക്ക് തിരിച്ച് വരുമ്പോൾ പെൺ തേനീച്ച മധുവിനെ അവളുടെ ഹണീ സാകിൽ(Honey Sac) സൂക്ഷിക്കുന്നു.
ഹണീ സാക്കിലേ എൻസൈം(Enzymes) മധുവിനെ തേനാക്കി മാറ്റുന്നു.
ശേഷം ഇതിനെ വെയ്റ്റിങ്ങ് സെല്ലിലേക്ക് മാറ്റുന്നു.
തേൻ മറ്റുപയോഗങ്ങൾ (വിഭവങ്ങൾ)
നെല്ലിക്ക കഷണങ്ങളാക്കി തേനിലിട്ടു രണ്ടാഴ്ച വച്ചാൽ വിറ്റാമിൻ സി യുടെ ഒരു വൻ ശേഖരം ആണ്, 
വെയിലിൽ ഉണക്കിയ വെളുത്തുള്ളി, കാന്താരി മുളക്, ഇഞ്ചി, ശതാവരി, ഈത്തപ്പഴം, നാടാൻ ചെറി എന്നിവ തേനിൽ ഇട്ടു പലവിധ വിഭവങ്ങള ഉണ്ടാക്കാം, ആശയവിനിമയം (Communication)
തേനീച്ചകൾ വളരെ സങ്കീർണമായ ഒരു ആശയവിനിമയ രീതിയാണ് ഉള്ളത്.
ശാസ്ത്രകാരന്മാർ അത് മുഴുവനായിട്ടൊന്നും മനസ്സിലാക്കിയിട്ടില്ല.
ഒരു ജോലിക്കാരി പൂമ്പൊടിയുടെയോ, മധുവിന്റെയോ ഒരു ഉറവിടം കണ്ടുപിടിച്ചാൽ അത് മറ്റുള്ളവർക്ക് അറിയിക്കുന്നത് ഒരു നൃത്ത ഭാഷയിലൂടെയാണ്‌ ‍(Dance Language).
അങ്ങനെ ഈ നൃത്തതിലൂടെ അത്യാവശ്യവിവരങ്ങൾ കൈമാറുന്നു.
ഇത് മൂലം അവയക്ക് നേരെ ഭക്ഷണസ്ഥലത്തേക്ക് പറക്കാൻ കഴിയുന്നു.
സൂര്യനെ ഒരു പ്രത്യേക മണ്ഡലമാക്കിയാണ്(compass) ഇവ വഴി കണ്ട് പിടിക്കുന്നത്.
മൂടലുള്ള ദിവസങ്ങളിൽ പോലും ഇവക്ക് സൂര്യനെ ഉപയോഗിക്കാൻ കഴിയും.
തേനീച്ചകൾ ഉപയോഗിക്കുന്നത് രണ്ട് തരത്തിലുള്ള ഡാൻസ് ആണ്.
വൃത്താകൃതിയിലും(Round Dance), അങ്ങോട്ടും ഇങ്ങോട്ടും ചാഞ്ചാടിക്കൊണ്ടുള്ള രൂപത്തിലും(Waggle Dance).
ആഹാരം ഒരു 10 മീറ്റർ ദൂരെയാണെങ്കിൽ ഇവ വൃത്താകൃതിയിലുള്ള ഡാൻസ് ഉപയോഗിക്കുന്നു.
100 മീറ്ററിനേക്കാളും കൂടുതൽ ദൂരമാണെങ്കിൽ ഇവ വാഗിൾ ആകൃതിയിൽ ഡാൻസ് ചെയ്യും, ഇനി ആഹാരം 10മീറ്ററിനോ 100 മീറ്ററിനോ ഇടയിലാണെങ്കിൽ ഇവ വാഗിൾ ഡാൻസിന്റെയും റൗണ്ട് ഡാൻസിന്റെയും ഒരു സമ്മിശ്രിതമാണ്(Combination) ഉപയോഗിക്കുക.
റൗണ്ട് ഡാൻസ്(Round Dance)
തേനീച്ച കൂടിന്റെ ലംബമായി നിന്ന് കൊണ്ടാണ് ഇവ വഴി കാണിച്ച് കൊടുക്കുന്നത്.
നൂറ് മീറ്ററിൽ താഴെയാണ് മധുവെങ്കിൽ ഇവ ഒരു ഭാഗത്തേക്ക് ഒരു വൃത്തരൂപത്തിൽ ഓടുന്നു.
എന്നിട്ട് തിരിഞ്ഞ് നിന്നതിൻ ശേഷം എതിർ ഭാഗത്തേക്കും ഒരു വൃത്തരൂപത്തിൽ ഓടുന്നു.
അങ്ങനെ ഇവയ്ക്ക് ഈ രൂപത്തിൽ വഴി കാണിക്കലിലൂടെ പൂവിന്റെ സ്ഥാനം കണ്ട് പിടിക്കാൻ കഴിയും.
വഴി കാണിക്കുന്ന തേനീച്ച കൊണ്ടുവന്ന മധു മറ്റു തേനീച്ചകൾ രുചിക്കുകയും അങ്ങനെ അത് ഏത് തരം പൂവാണെന്ന് അവയ്ക്ക് മനസ്സിലാക്കാൻ കഴിയുകയും ചെയ്യും.
വാഗിൾ ഡാൻസ് (Waggle Dance)
മധുവിന്റെ സ്ഥാനം തേനീച്ച കൂട്ടിൽ നിന്നും നൂറ് മീറ്ററിൽ കൂടുതലാണെങ്കിൽ തിരിച്ച് വന്ന ജോലിക്കാരി വാഗിൾ ഡാൻസ് ആയിരിക്കും കാണിക്കുന്നത്.
ഇത് മറ്റു തേനീച്ചകൾക്ക് പൂവിന്റെ സ്ഥാനവും ദിശയും നൽകുന്നു.
ആദ്യം ഇവൾ അവളുടെ വാൽ അങ്ങോട്ടും ഇങ്ങോട്ടും വേഗതയിൽ ചലിപ്പിച്ച് കൊണ്ട് തിരശ്ചീനമായി ഡാൻസ് ചെയ്യുന്നു.
പിന്നെ അത് തിരിഞ്ഞ്  ഒരു അർദ്ധവൃത്ത രൂപത്തിൽ നടക്കുന്നു.
എന്നിട്ട് എതിർ ഭാഗത്തേക്ക് തിരിഞ്ഞ ശേഷം അർദ്ധവൃത്തരൂപത്തിൽ ഒരു പ്രാവശ്യം കൂടി നടക്കുന്നു.
പിന്നെ മടങ്ങി തിരശ്ചീനമായി ഒന്നുക്കൂടി നടക്കുന്നു.
ഈ സമയത്ത് അവ അവയുടെ വാൽ വിറപ്പിച്ചുകൊണ്ടിരിക്കും.
ഒരു മിനിട്ടിൽ എത്ര സമയം ഇത് ആവർത്തിക്കുന്നു എന്നതിനുസരിച്ചായിരിക്കും കൂട്ടിൽ നിന്നും ലക്ഷ്യ സ്ഥാനത്തേക്കുള്ള ദൂരം.
വേഗതയിലുള്ള നൃത്തമാണെങ്കിൽ കൂട്ടിൽ നിന്നും അടുത്തായിരിക്കും, പതുക്കെയുള്ള ഡാൻസ് ആണെങ്കിൽ കൂടിൽ നിന്നും കൂടുതൽ അകലെയായിരിക്കും.
തിരശ്ചീനമായ ഡാൻസ് സൂര്യനുമായി ബന്ധപ്പെട്ടതാണ്.
കൂടിനെ ലംബമാക്കിയാണ് തേനീച്ചകൾ വഴി കണ്ട് പിടിക്കുന്നത്.
ചിത്രശാല ഞൊടിയൽ ഞൊടീയൽ തേനീച്ചയുടെ തേനട തേനീച്ചപ്പെട്ടി റാണിക്കൂട് മരത്തിൽ നിന്നും തേൻ ശേഖരണം നടത്തുന്നു കാപ്പിപ്പൂവിൽ നിന്നു തേൻ ശേഖരിക്കുന്ന ഞൊടിയൽ തേനീച്ച.
കാലിൽ പൂമ്പൊടിയും കാണാം കാപ്പിപ്പുവിൽ നിന്നു തേൻ ശേഖരിക്കുന്ന ഞൊടിയൽ തേനീച്ച.
കാലിൽ പൂമ്പൊടിയും കാണാം തെങ്ങിൻ പൂക്കുലയിൽ നിന്നും തേൻ ശേഖരിക്കുന്ന തേനീച്ച തേനീച്ചക്കൂട്ടിലിരിക്കുന്ന തേനീച്ചകൾ തേനീച്ച വൻ‌തേനീച്ച മരത്തിലെ തേനീച്ച കോളനി മരത്തിലെ തേനീച്ച കോളനി വൻതേനീച്ച കോളനി മരത്തിലെ തേനീച്ച കോളനി മലമുകളിലെ തേനീച്ചക്കൂട്
പുറത്തേക്കുള്ള കണ്ണികൾ തേനീച്ചയെക്കുറിച്ച് ചില അടിസ്ഥാനവിവരങ്ങൾ Archived 2012-06-09 at the Wayback Machine .
The amazing quran by Garry miller Female Honey bee 1 Archived 2008-06-16 at the Wayback Machine .
Female Honey bee 2 Archived 2008-07-05 at the Wayback Machine .
Female Honey bee 3 Archived 2008-12-28 at the Wayback Machine .
↑ പേജ് 235, ബാല കൈരളി വിജ്ഞാനകോശം, സംസ്ഥാന ബാല സാഹിത്യ ഇൻസ്റ്റിറ്റ്യൂട്ട് ↑ കർഷകൻ മാസിക.
മാർച്ച് 2010.
പുറം 44
തേഞ്ഞിപ്പലം ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thenjippalam_Gramapanchayat തേഞ്ഞിപ്പലം ഗ്രാമപഞ്ചായത്ത് തേഞ്ഞിപ്പലം ഗ്രാമപഞ്ചായത്ത് 11°08′23″N 75°53′25″E ﻿ / ﻿ 11.1397715°N 75.8901858°E ﻿ / 11.1397715; 75.8901858 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല മലപ്പുറം വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം വള്ളിക്കുന്ന് ലോകസഭാ മണ്ഡലം മലപ്പുറം ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 17.32 ചതുരശ്ര കിലോമീറ്റർ വാർഡുകൾ 17 എണ്ണം ജനസംഖ്യ 27270 ജനസാന്ദ്രത 1342/ ച.
മീ കോഡുകൾ • തപാൽ • ടെലിഫോൺ 673636 +0494 സമയമേഖല UTC +5:30 പ്രധാന ആകർഷണങ്ങൾ കോഴിക്കോട് സർവ്വകലാശാല
മലപ്പുറം ജില്ലയുടെ വടക്കു പടിഞ്ഞാറേ ഭാഗത്തു തിരൂരങ്ങാടി താലൂക്കിൽ ആണ് തേഞ്ഞിപ്പാലം ഗ്രാമപഞ്ചായത്ത് സ്ഥിതി ചെയ്യുന്നത്.
കോഴിക്കോട്  സർവ്വകലാശാല ആസ്ഥാനവും ഇവിടെ തന്നെയാണ്.
വാർഡുകൾ കടക്കാട്ടുപാറ മണിക്കുളത്ത് പറമ്പ് ഇല്ലത്ത് എളമ്പുലാശ്ശേരി യൂണിവേഴ്സിറ്റി കോഹിനൂർ ദേവതിയാൽ നീരോൽപാലം ചുള്ളോട്ടുപറമ്പ് പാണമ്പ്ര നേതാജി ആലുങ്ങൽ പാടാട്ടാൽ ചെനക്കലങ്ങാടി മാതാപുഴ കൊളത്തോട് അരീപ്പാറ ഭൂമിശാസ്ത്രം
തേഞ്ഞിപ്പലം പഞ്ചായത്ത് മലപ്പുറം ജില്ലയിൽ നിന്നും 35 കി.
മി. മാറി വടക്ക് ഭാഗത്തായിട്ടാണ് സ്ഥിതി ചെയ്യുന്നത്.
തേഞ്ഞിപ്പലത്ത് നിന്നും 11 കി.
മി. അകലെയാണ് തിരൂരങ്ങാടി .
ചേലേമ്പ്ര, പള്ളിക്കൽ, പെരുവള്ളൂർ പഞ്ചായത്തുകളുടെ ബോർഡറിലാണ് ചേളാരി എന്ന തേഞ്ഞിപ്പലം പഞ്ചായത്ത് സ്ഥിതി ചെയ്യുന്നത്.
വള്ളിക്കുന്ന് പഞ്ചായത്തിനെ കടലുണ്ടിപ്പുഴ പടിഞ്ഞാറ് ഭാഗത്ത് വിഭജിക്കുന്നു.
തെക്ക് ഭാഗത്ത് മൂന്നിയൂർ പഞ്ചായത്ത് സ്ഥിതി ചെയ്യുന്നു.
കോഴിക്കോട് ടൗണിൽ നിന്നും 24 കി.
മി. അകലെ മംഗലാപുരം ഇടപ്പള്ളി നാഷണൽ ഹൈവേ 17ലാണ് ചേളാരി സ്ഥിതി ചെയ്യുന്നത്.
അതിരുകൾ കിഴക്ക് - പള്ളിക്കൽ, പെരുവള്ളൂർ പഞ്ചായത്തുകൾ പടിഞ്ഞാറ് – കടലുണ്ടിപ്പുഴയും  വള്ളിക്കുന്ന് പഞ്ചായത്തും തെക്ക്‌ - പെരുവള്ളൂർ, മൂന്നിയൂർ പഞ്ചായത്തുകൾ വടക്ക് – ചേലേമ്പ്ര, പള്ളിക്കൽ പഞ്ചായത്തുകൾ ഗതാഗതം